Muscicapoidea

se inndeling

Muscicapoidea er en overfamilie i gruppen sangfugler (Passeri). Den består nå av seks familier med tilsammen cirka 659 arter som fordeler seg over 114 slekter. To av familiene er monotypiske. Muscicapoidea er trolig søstergruppen til Certhioidea, men dette spørsmålet regnes ikke som fullt ut avklart enda. Muscicapoidea har i varierende sammenhenger også inkludert andre grupper tidligere, som Bombycillidae og Ptiliogonatidae.

Inndeling 
Inndelingen følger i hovedsak Jarvis et. al. (2014) og Alström et al. (2014). Norske navn på gruppene følger Norsk navnekomité for fugl og er i henhold til Syvertsen et al. (2008, 2017).

 Passeriformes, spurvefugler
 Passeri, sangfugler
 Passerida
 Muscicapoidea
 Buphagidae, oksehakkerfamilien (monotypisk, 2 arter)
 Mimidae, spottefuglfamilien (10 slekter, 34 arter)
 Sturnidae, stærfamilien (35 slekter, 123 arter)
 Cinclidae, fossekallfamilien (monotypisk, 5 arter)
 Turdidae, trostefamilien (18 slekter, 173 arter)
 Muscicapidae, fluesnapperfamilien (49 slekter, 322 arter)

Taksonomi 
Gruppen består av to klader, der Buphagidae ser ut til å være søster til Mimidae og Sturnidae (som i seg selv også er søstre) i den ene og Cinclidae søster til Turdidae og Muscicapidae (som i seg selv også er søstre) i den andre.

Referanser

Eksterne lenker 
 

Spurvefugler